google/wiki40b huggingface dataset:
Brooklyn Public Library

Brooklyn Public Library (BPL) er det offentlige biblioteket for bydelen Brooklyn i New York. Det er det femte største folkebiblioteket i USA.
BPL ble sanksjonert av den lovgivende forsamlingen i New York 1. mai 1892. Bydelsutvalget vedtok deretter opprettelsen av biblioteket 30. november 1896. Mellom 1901 og 1923 donerte filantropen Andrew Carnegie 1,6 millioner dollar.
Hovedbygningen, Central Library, ligger ved Prospect Park, utenfor Grand Army Plaza der Eastern Parkway møter Flatbush Avenue. Bygningen ligner en åpen bok, med ryggen ved hovedinngangen og omslaget langs de to avenyene. Byggearbeidene begynte i 1912 og var fullført i 1941. Biblioteket åpnet 1. februar 1941. Hovedbygningen fikk betegnelsen landemerke av New York City Landmarks Preservation Commission i 1997.
I tillegg til hovedbygningen har BPL et stort næringslivsbibliotek, Business Library, som ligger på Cadman Plaza West i Brooklyn sentrum, og 58 lokale avdelinger.
Gryte (kokekar)

Gryte (av norrønt grjot = stein) er et kokekar for tilberedning av varm mat på en komfyr, kokeapparat eller et ildsted, i dag gjerne fremstilt i rustfritt stål eller aluminium. Små gryter med langt skaft eller håndtak kalles også kasseroller.
Gryter beregnet for gassbluss har gjerne tynn bunn for å lede varmen raskt gjennom metallet. Aluminium leder varme svært godt, men en slik gryte bør ha tykk bunn som sørger for jevn varmefordeling.
Gryter for elektriske komfyrer har gjerne tykk bunn. De kan være laget av jern eller rustfritt stål, og har ofte et innlegg av kobber eller andre legeringer i bunnen som leder og fordeler varmen effektivt. Bunnen skal være plan for å få en best mulig anleggsflate og kontakt mellom kokeplaten og gryten. Stålgryter er lettere å holde rene enn gryter av aluminium, men tyngre å håndtere. Gryter av disse metallene kan også brukes på induksjonskomfyrer – i motsetning til gryter i lettmetall.
Gryter som brukes på bål, åpen flamme eller vedkomfyr, har gjerne avrundet bunn. Ofte lages de i støpejern. Mens andre gryter har ører eller skaft, har disse grytene hank for å henges over ilden, og samtidig kunne løftes vekk når maten er ferdig.
En spesiell variant er terrakottagryter, markedsført på 1980-tallet under varemerket Römertopf (tysk for «romergryte»). Slike lukkede leirgryter må ligge i bløt før bruk for å trekke til seg godt med vann. Er gryten ny, eller det er lenge siden den var i bruk, bør den bløtlegges lenge – helt opp til et døgn. Bløtleggingen er avgjørende for at resultatet skal bli bra. Gryten avgir vann i steketiden, slik at maten ikke tørker ut eller blir svidd. 
Leirgryter gir smakfull og saftfull mat, men stiller svært store krav til renhold, da de må skylles under rennende vann i minst 15 minutter etter bruk. Man kan ikke bruke såpe eller rengjøringsmidler, da disse vil sette smak på maten ved neste gangs bruk.
Til de fleste gryter hører et lokk, gjerne laget i samme materiale som selve gryten, eller i glass.
For å forenkle rengjøring og i noen grad forhindre fastbrenning og sviing i bunnen, er mange moderne gryter utstyrt med et slippbelegg. Mest kjent er teflon. Teflonpanner må kasseres når de blir så slitt at belegget skaller av og havner i maten.
På veien fra grytene til bordet går maten gjerne via serveringsfat, -skåler og –boller. En rekke moderne gryteserier er imidlertid designet med tanke på at maten som tilberedes i dem også skal serveres i dem på matbordet.
Kurdistans historie

Kurdistans historie er historien til det kurdiske folk som en etnisk gruppe. Historisk sett har kurderne vært bosatt i de fjellrike områdene sør for Kaukasia, hovedsakelig i fjellkjedene Zagros- og Taurusfjellene, et geografisk område som kollektivt refereres til som Kurdistan. De fleste kurdere snakker kurdisk, et indoeuropeisk språk som tilhører den nordvestlige iranske språkgreinen. Kurdistan er består av fire ulike deler som i dag utgjør områder i nasjonalstatene Tyrkia, Irak, Iran og Syria.
Kurdiske folk har et av de lengste etniske historier i Midtøsten. Deres slekt eller folkegruppe er datert tilbake så tidlig som 2400 f.Kr. da de var bosatt i de samme landområder som de gjør i dag. Imidlertid har mange utenlandske invasjoner og innvandrere formet det kurdiske folk i århundrenes løp. Selv om kurdisk er blitt underlagt arabisk innflytelse og kurdere har fulgt islams lære siden den arabiske invasjonen på 600-tallet, har deres kultur forblitt særskilt egenartet fra alle andre som omgir dem. Denne tidlige separatisme kan ha lagt grunnlaget for de problemer som kurderne siden har hatt med folkegrupper i deres områder.
Det er flere hypoteser og teorier til opphavet og forfedrene til kurderne, blant annet kordiere (som utgjorde et eget rike i nordlige Mesopotamia i antikken) og medere (et iransk folk som bodde i Media, nord for Persia, i oldtiden). I forhistorisk tid styrte oldtidsrikene til mitanniere, kassittere og hourittere i disse fjellområdene, liggende mellom det iranske høylandet og elven Eufrat. Mederne opprettet et rike på 700-tallet f.Kr. som i 612 f.Kr. ble erobret av det mektige Assyria. Denne datoen er betraktet av dagens kurdiske nasjonalister som begynnelsen av det første kurdiske tidsregningen. Også et delvis jødisk opphav til kurderne er blitt fremmet.
De tidligst kjente kurdiske dynastier under islamsk styre (900- til 1100-tallet) er hasanwayhidene, marwanidene, shaddadidene, fulgt av Ajjubide-dynastiet som ble grunnlagt av Saladin. 
Slaget ved Khaldoran i 1514 er et viktig vendepunkt i kurdisk historie, og som markerer alliansen mellom kurderne med osmanerne. Sharafnama (kurdisk: Şerefname, «Sharafs bok») fra 1597 av Sharaf Khan Bidlisi er den første skriftlige redegjørelse av kurdisk historie. 
Den kurdiske historie på 1900-tallet er markert av framvekst av kurdisk nasjonalisme som hadde som mål å opprette et uavhengig Kurdistan, som berammet ved Fredsavtalen i Sèvres i 1920. Delvis selvstyre ble kortvarig oppnådd i Kurdistan Uyezd (kurdisk: Kurdistana Sor, «Røde Kurdistan») i 1923–1926, opprettet av Lenin i Sovjetunionen. Det samme i Irakiske Kurdistan siden 1991. Derimot har Tyrkiske Kurdistan (kurdisk: Kurdistana Tirkiyeyê) vært preget av en bevæpnet konflikt mellom Kurdistans arbeiderparti (PPK) og Tyrkias hær som har vart fra 1984 og til 1999, og denne regionen fortsetter å være ustabil og urolig med fornyet voldsutbrudd på 2000-tallet.
Suifenhe

Suifenhe (kinesisk: 绥芬河; pinyin: Suífēnhé) er et byfylke i provinsen Heilongjiang i Folkerepublikken Kina. Det ligger i byprefekturet Mudanjiang.
Befolkningen var på 47 650 innbyggere i 1999.

Beskrivelse

Navnet er det kinesiske navn på grenseelven som på russisk heter Razdolnaja. Kinesiske Suifenhe går i sin tur tilbake til det mandsjuiske navnet på elven, Suifun. Det finnes også et russisk navn på selve grensebyen (storkommunen Suifenhe): Podgranitsjnaja.
Det var harde kamper i Suifenhe og nærliggende grenseområder da Sovjetunionen invaderte det japansk-okkuperte Mandsjuria (Manchukuo) i august 1945.

Samferdsel

Det er jernbaneforbindelse fra Suifenhe til den russiske byen Ussurijsk (Уссурийск).
Kinas riksvei 301 går fra Suifenhe via blant annet Mudanjiang, Harbin og Qiqihar til Manzhouli i Indre Mongolia.
Scolesa

Utseende

Middelsstore (vingespenn ca. 60 millimeter), brunrøde påfuglspinnere.

Levevis

Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

Utbredelse

Slekten er utbredt i Sør-Amerika.
Palila

Beskrivelse

Palila blir cirka 19 cm lang. Hannen veier cirka 38,1 g og hunnen 37,6 g. Hannen har gult hode og overbryst, hvit underdel og olivengrønn overdel med et blågrått stykke fra nakken og utover på ryggen. Hunnen ligner hannen, men det grå stykket strekker seg helt opp på bakre del av issen. Begge har sort nebb og sorte øyestreker, som strekker seg fra nebbroten og forbi øynene. Stjerten er olivengrønn og relativt kort.

Atferd

Palila er en standfugl med sterkt begrenset utbredelse. Arten trives i trekronene og habitatet befinner seg i et smalt beste i 2 000–3 000 moh, i den vestre skråningen på vulkanen Mauna Kea. Hovedføden er frø fra mamaneblomster (Sophora chrysophylla), men avkommet mates med larver. Arten hekker i den første halvdelen av året.
Populasjonen har blitt overvåket siden 1980. Den har hatt jevn nedgang hele tiden, men i 2003 eskalerte nedgangen. Da regnet man med omkring 6 900 individer. I 2005 var dette blitt til 5 337, i 2006 til 4 601, i 2007 til 3 862, i 2008 til 2 640, og i 2011 til kun 1 263 individer. Populasjonen i kjerneområdet falt altså med 79 prosent i perioden 2003–2011. Noen av faktorene er trolig tamkatter, rotter og kronisk tørke.
Wuxia (tidsskrift)

wuxia er et uavhengig film- og medietidsskrift som ble startet i 2012. Tidsskriftet kommer ut to ganger årlig.
Målet med tidsskriftet er å betrakte film som kultur, og være et alternativ til bransjeblader, akademiske tidsskrift og underholdningsstoff i dagspressen.
Nr 1/12 var et temanummer om film og kritikk utgitt i samarbeid med Utflukt. Dette inneholdt blant annet tekster av Anne Gjelsvik, Tom McCormack, Knut Åsdam, Mariken Halle og intervju med Anja Breien.
Tidsskriftets redaktører er Maria Moseng og Maria Fosheim Lund.
Nr1 Trykk

Sentralisering og desentralisering

Nr1 Trykk har vokst fram som et resultat av store endringer på trykkeri-området de siste tiårene. På den ene siden har bedre veiforbindelser og kommunikasjoner gjort det mulig å sentralisere, slik at ett trykkeri nå kan dekke større områder enn før. På den annen side har elektronisk produksjon gjort det mulig med desentralisert trykk av større trykksaker. 
Et typisk eksempel på sentralisering er trykkingen av avisene Rana Blad i Mo i Rana og Helgeland Arbeiderblad i Mosjøen. Tidligere hadde hver avis sitt eget trykkeri. På vinteren kunne veiforbindelsen Mo i Rana – Mosjøen over Korgfjellet være stengt i perioder, slik at ett trykkeri ikke kunne sikre nabobyen stabil avislevering. Ny veitunnell gjennom fjellet endret dette, og i dag produseres begge aviser på rotasjonstrykkeriet i Mosjøen.
Et typisk eksempel på desentralisert produksjon er delingen av avisopplag mellom ulike trykkerier. Når en riksdekkende dagsavis sender ferdige «originaler» til trykkerier ulike steder i landet kan samme avis trykkes samtidig på Østlandet til abonnentene i dette området, på Vestlandet til vestlendingene og i Nord-Norge til lesere nordpå. Dermed kan papiravisenes transport forenkles og gjøres rimeligere, og deadline kuttes. Nr1 Trykk reklamerer med at bedriften «kan koordinere landsomfattende produksjoner med regionale tilpasninger, og med samme leveringstid».
Nr1 Trykk står for produksjonen av aviser som Finansavisen, Klassekampen og Vårt Land samt en rekke lokale dagsaviser. I 2010 ble det også kunngjort at Dagbladet skal trykke Østlandsdelen av sitt opplag på Nr1 Trykk. Bedriften trykker også Morgenbladet og pressefolkets fagblad Journalisten.
Rødt, hvitt og flott

Rødt, hvitt og flott er et musikkalbum med Pjokken Eide, utgitt i 1973.
Samsung S7550

Samsung GT-S7550, også kalt Samsung Blue Dream er en mobiltelefon utviklet av Samsung. Den ble lansert i november 2009, og har fokus på miljøvennlige løsninger, både i forhold til materialvalg, strømforbruk og muligheten for å lade med innebygde solceller. Eksteriøret er laget av resirkulerte flasker (PCM-plast), og én time lading i sola gir ca. 10 minutters taletid (3G). Solcellepanelet er på baksiden av telefonen.
Finnmarksfradraget

Finnmarksfradraget er et særskilt inntektsfradrag i norsk alminnelig inntekt for skattytere som er skattemessig bosatt i Finnmark og Nord-Troms. I Nord-Troms er det de syv kommunene Karlsøy, Kvænangen, Kåfjord, Lyngen, Nordreisa, Skjervøy og Storfjord som er dekket. Alle disse ligger øst for Tromsø. For inntektsåret 2015 var fradraget på 15 500 norske kroner.
Alf Victor Guldberg

Publikasjoner

Han skrev ca 80 matematiske avhandlinger i tidsskrifter i Norge og utlandet og ga ut en lærebok, Theorie der linearen Differenzengleichungen (1911) sammen med George Wallenberg).
Magdalene Juliane av Zweibrücken-Birkenfeld-Gelnhausen

Gave til Nordborg kirke

I Nordborg kirke på Als finnes en alterstake i sølv skjenket av Magdalene Juliane i 1705. På skaftleddet over foten er inngravert: MIHZS HGPZB [Magdalene Juliane Herzogin zu Schleswig-Holstein, gebohrne Prinzessin zu Birkenfeld]. Herunder er inngravet det kronede alliansevåpen for Nordborg og Birkenfeld-Gelnhausen.
Scotiahavet

Scotiahavet er et randhav til Sørishavet som ligger nord for Antarktishalvøya. Det ble navngitt i 1932 etter ekspedisjonsskipet «Scotia» som ble benyttet på Scotia-ekspedisjonen (1902–04) i dette området. Scotiahavet avgrenses i nord av Ildlandet og Falklandsøyene, i vest av Drakestredet, i øst av øygruppene Sør-Georgia og Sør-Sandwichøyene og i sør av Sør-Orknøyene og Antarktishalvøya. Deler av området utgjør Scotiaplaten, og deler ligger over Sør-Amerikas kontinentalsokkel. Havet dekker et areal på cirka 900 000 km² med en gjennomsnittsdybde på cirka 4 500 m og største dyp på cirka 5 840 m.
I 1916 gjennomførte den britiske polarforskeren Ernest Shackleton sammen med fire andre ekspedisjonsmedlemmer en reise over Scotiahavet etter at deres fartøy «Endurance» hadde blitt knust i isen. Mannskapet brukte to uker på å krysse Scotiahavet fra Elefantøya til Sør-Georgia i den åpne livbåten «James Caird».
Clytoderus

Utseende

En liten, spinkel, rødbrun trebukk med lysere tegninger. Antennene er litt over halvparten så lange som kroppen. Pronotum er rundet, midtpartiet nesten kuleformet, litt innsnevret foran og bak. Dekkvingene er jevnbrede, med et lyst tverrbånd noe foran midten, mørkere bak dette båndet.

Utbredelse

Arten er utbredt i sentrale deler av Mexico.
Mikhalis Kapsis

Landslaget

Han deltok i flere internasjonale turneringer for Hellas. Han ble europamester i fotball i 2004.
Strengereid

Historie

Strengereid var tidligere en skolekrets i Holt kommune, og denne kretsen ble i 1962 overført til nye Moland kommune, som i 1992 ble en del av Arendal kommune.
Stedet har vært bebodd svært lenge. Det er gjort funn av redskaper og boplasser fra steinalderen. Fra tidlig på 1500-tallet til 1797, da lagmannsembetet ble avskaffet, var Strengereid en tingplass, og var derfor et viktig sted. Den dag i dag står fortsatt bygninger fra siste del av 1600-tallet. Blant annet finner vi gårder som opprinnelig var kombinert med redervirksomhet. «Det gamle hus» fra ca. 1700 er vernet etter lov om kulturminner.

Frivillige foreninger

Strengereid Krets velforening (SKV) og Strengereid idrettslag (SIL) er to aktører i lokalmiljøet. De to foreningene eide og drev sammen Strengereid grendehus som brant ned i 2006.
Norsk grafisk museum

Norsk grafisk museum ble etablert i 1991 som en stiftelse i Stavanger. Stavanger har vært, og er et tyngdepunkt innen norsk grafisk industri. Museet ligger ved sjøen, ytterst i vestre del av Stavanger havn ved Bjergsted, og holder til i et gammelt hermetikklager fra 1913. Lokalene er restaurert og tilbakeført til opprinnelig stand. Norsk Grafisk Museum ble offisielt åpnet 23. oktober 1993. I 2006 ble museet konsolidert med Stavanger Museum. 1. juli 2010 ble Stavanger Museum og Rogaland Kunstmuseum slått sammen til MUST – Museum Stavanger AS. Norsk Grafisk Museum er nå en del av MUST.
Nautilus (TV-program)

Nautilus er en norsk programserie som gikk på NRK2 i 1997. Serien omhandlet resultater fra norsk kulturforskning. Den ble finansiert av Norges forskningsråd og produsert av Infinitiv Televisjon. Regien var ved Samuel Haugum og Pål Karlsen. Programledere og manusforfattere var Per A.D. Jynge og Marte Spurkeland.
Programmet hadde svært lave seertall og ble kun sett av 7000.
Sålåsundet

Sålåsundet er sundet mellom Tustna og Stabblandet i Aure kommune på ytre Nordmøre. I nord munner sundet ut i Edøyfjorden, og i sør i Vinjefjorden. Sundet kalles også Soleimsundet.
Dorcianus

Utbredelse

Artene er endemiske for Madagaskar.
Sportsklubben Njård

Eliteserien 2011/12

Kilde: Handball.no

1. divisjon 2012/13

Kilde: Handball.no
Spiserørskreft

Spiserørskreft er en relativt sjelden kreftform. Hyppigheten øker med alderen, og røyking og høyt alkoholforbruk øker risikoen for denne sykdommen. Forskning har også vist at varm drikke kan øke kreftfaren.
Spiserøret er et cirka 25 centimeter langt elastisk rør. Det begynner i bunnen av svelget, går i gjennom brystkassen, passerer mellomgulvet og fortsetter ned til mavesekken. Spiserørets funksjon er å føre maten fra svelget og ned til magesekken.

Utbredelse

I 2013 fikk 255 nordmenn diagnosen spiserørskreft. I hovedsak rammer den eldre mennesker.
Boktrykkernes sykekasse

Boktrykkernes sykekasse ble opprettet i 1819 som Bogtrykker Konstens Medlemers Understøtelse- Syge- Liig- og Reise-Casse i Christiania. Protokollen ble påbegynt den 19. september 1819. Den ble tatt opp i Norges Dokumentarv i 2014.
Kassen ble opprettet på initiativ fra faktor Rasmus Hviid. I 1819 var det i Christiania fem trykkerier med til sammen 34 arbeidere. 17 trykkeriarbeidere sluttet seg til kassen fra starten.
Sykekassen ble lagt ned i 1936.
Zhao Wei

Bakgrunn, studier, begynnende karriere

Zhao Wei er den yngre av to barn. Foreldrene er Zhao Jiahai (kinesisk: 赵家海; pinyin: Zhào Jiāhǎi), en designer, og Wei Qiying (kinesisk: 魏启颖; pinyin: Wèi Qǐyǐng), en lærerinne, Henne broe er Zhao Jian (kinesisk: 赵坚; pinyin: Zhào Jiān; født 1971).
Hun gikk på Lærerskolens folkeskole (Shifan fuxiao) og Lærerskolens høyskole, og lærte seg så blant annet dans og tusjmaling i tre år, og spilte piano i seks år.
I 1994 ble hennes opptreden med tibetansk folkedans vist som del av en lokal fjernsynsstasjons feiring av vårfestivalen. Hun studerte senere ved Beijing filmakademi.

Karriere

Hennes karriere gikk bratt oppover. I 1997 hadde hun rollen som Lille svale (小燕子) i fjernsynsserien Prinsesse Perle (还珠格格). I 1999 fikk hun Golden Eagle-prisen som beste skuespillerinne.
Zhao Wei var tidlig på 2000-tallet blitt en av Kinas mest kjente skuespillerinner. Hun gjorde også en debut som sangerinne som hun kom meget fodt fra.
Hun ble også internasjonalt, ved roller i filmene So Close og Shaolin Soccer. I 2003 spilte hun i Warriors of Heaven and Earth og Green Tea. I 2008 spilte hun rollen som den levende prinsesse Sun Shangxiang i John Woos Red Cliff.
Den 6. august 2009 ble Zhao Wei visepresident for Chinese Film Performance Art Academy.
Flowton

Stedsnavn

Navnet «Flowton» er opprinnelig avledet fra det angelsaksiske ordet Flocctun i betydningen en saueflokk eller særskilt som en sauegård.

Sognekirken

Middelalderkirken St Mary’s fra tidlig på 1200-tallet er et lite bygg i stein dedikert jomfru Maria. Den sørlige portalen har en formstøpt bue bygd i eik fra samme byggeperiode, men fikk tak på 1600-tallet. Historisk sett har området hatt et sterkt puritansk preg. Kirken er et bevaringsverdig bygg i klasse I, bygget med murblokk av flint og med frittstående støttepilarer. Den består av et midtskip, sørlig bislag og vestlig tårn. Det har vært gjort endringer på kirken i århundrenes løp, den nyeste kjente var på slutten av 1700-tallet da et sakristi ble lagt til nord for alterrommet. Det er antatt dette sakristiet også ble benyttet som et klasserom for undervisning av landsbyens barn.

Nonnekloster

Nonneklosteret Flowton Priory lå i landsbyen i rundt 400 år, fra 1525 og fram til 1928. Klosteret ble bygget i 1525 i bindingsverk, utfyllende murverk i rød murstein, og med enkle takstein. I 1928 ble solgt til en ny eier som krevde at ble dekonstruert murstein for murstein og satt sammen igjen i Harpenden, Hertfordshire. Det er listet som et bevaringsverdig bygg i klasse II som «Tudor Mansion», det vil si herregård fra tudortiden. I 1994 ble det kjøpt av racerbilsjåføren David Pinkney. Han utførte betydelige endringer, blant annet til taket, nytt elektrisk anlegg og rørledninger, økte antallet soverom fra fem til sju og la til ny baderom. I 2014 ble det lagt ut for salg på nytt for anslagsvis 8,75 millioner pund.
Cai Wu

Liv og virke

Under kulturrevolusjonen arbeidet han i kullgruvene. Senere studerte han internasjonal politikk ved Pekinguniversitetet, ble medlem av Kinas kommunistiske ungdomsliga og gjorde kerriere i denne ungdomsorganisasjonen. 
Senere har han arbeidet som analytiker for regjeringen, tatt doktorgrad i jus, fått en undervisningspost som professor ved Renminuniversitetet og ble i 2008 kulturminister. 
Han pensjonerte seg i 2014.
Secolul 21

Secolul 21 («det 21. århundre») er et rumensk kulturmagasin som har verdensitteraturen og kunst som hovedtemaer. Det ble publisert mellom 1961 og 2001 (med en pause mellom 1992 og 1995) under navnet Secolul 20, og kommer ut fire ganger i året. Siden 2001 har det nåværende navn. Inntil 1994 ble det utgitt av Romanias forfatterforening, men siden 1994 er det en stiftelse satt opp av Romanias forfatterforening som tar seg av det, med økonomisk hjelp fra De Forente Nasjoners utviklingsprogram.
I november 1987, i Paris, fikk Secolul 20 premien for «beste litteratur- og kunstmagasin i verden» i forbindelse med UNESCO-bienalen organisert ved Pompidou-senteret.
Magasinets første sjefredaktør var Marcel Breslașu (1961-1963), men den som forbindes oftest med det er Dan Hăulică, som var sjefredaktør mellom 1963 og 1990. Per 2017 er Livia Szász sjefredaktør.
Fri og åpen kildekode

Fri og åpen kildekode er dataprogrammer som er både fri programvare og åpen kildekode. Programvaren er lisensiert under en fri programvarelisens hvor alle fritt kan bruke, kopiere, studere og forandre den, og de er åpen slik at flere kan bidra til å forbedre den. Dette er i kontrast til proprietær programvare som er under restriktiv copyright og kildekoden vanligvis er skjult for brukerne.
Fordelene kan inkludere mindre programvarekostnader, økt sikkerhet og stabilitet, beskyttelse av personvernet og å gi brukerne mer kontroll over maskinvaren. Frie, operativsystemer med åpen kildekode slik som Linux og BSD er vidt utbredt i dag, og driver millioner av tjenere, stasjonære Pcer, smartelefoner og annet utstyr. Frie programvarelisenser og open-source lisenser brukes av mange programvarepakker.
Kayser-Fleischer ring

Utseende

Ringene som består av kobber avsetninger  i overgangen, Limbus corneae, der cornea møter sclera i Descemets membran. De manifesterer seg først som en halvmåne i overkant av cornea, deretter ytterligere en månesigd i underkant for til slutt å danne en hel sirkel.
På et sent stadium kan ringene observeres uten hjelpemidler. I tidlig stadium kan en spaltelampe være nødvendig for å avdekke forekomsten av de gyldenbrune eller grønn-gule månesigdene.

Lignende tilstander

Kayser-Fleischer rings er tegn på Wilsons sykdom som pga abnormal funksjon i leveren, resulterer i en opphopning av kobber i kroppen og karakteriseres ved cerebral degenerative endringer, lever cirrhose (skrumplever), splenomegali (forstørret milt), ukontrollerte bevegelser, muskelstivhet, psykiske forstyrrelser, dystoni (muskelspenningsforstyrrelser], og dysphagia (svelgevanskeligheter).
Kayser-Fleischer ringer opptrer også ved kronisk kobberforgiftning som kan forekomme dersom barn får melk oppvarmet i en kobber eller messingkopp eller fra drikkevann som kan inneholde oppløst kobber.
Vedvarende kobberforgiftning fremkaller symptomer som ligner på Wilsons sykdom, så som anemi og lever og nyreskader. Symptomer på kobberforgiftning kan manifestere seg ved forekomst av oppkast, kvalme og brekninger og diare og kan være dødelig.
Det forekommer sammenblanding av begrepene «Fleischer ringer» og «Kayser-Fleischer ringer». Kayser-Fleischer ringer skyldes altså kobberavsetninger, og er indikasjon på Wilsons sykdom, mens Fleischer ringer skyldes jernavsetninger.